Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1991. évi XII. törvény alapján megszüntetett nyugdíj-kiegészítés helyébe lépő pótlék, valamint az özvegyi nyugdíj
Paragraph Index: 1160

1991. évi XII. törvény alapján megszüntetett nyugdíj-kiegészítés helyébe lépő pótlék, valamint az özvegyi nyugdíj összegét is), és a rendszeres egyéb jövedelem együttes havi összege a kérelem elbírálásakor érvényes öregségi nyugdíj legkisebb összegének kétszeresét nem haladja meg. A beadványt tevő panaszát feltehetőleg az Alkotmány 70/E. §-ára alapozta. Mivel a szociális biztonsághoz való jog tartalmának a jogalkotó által történő meghatározása az ország teherbíró képességétől függ, a törvényben írtaknál több ellátásra senkinek nincs alanyi joga. Megállapítható, hogy a Nyugdíjfolyósító Igazgatóság elutasító határozatával nem sértette meg az Alkotmány 70/E. § (1) bekezdésében deklarált szociális biztonság elvét, így ezen alkotmányos joggal összefüggésben az állampolgári jogok országgyűlési biztosának általános helyettese visszásságot nem állapított meg. OBH 4327/1999. Az Alkotmány 2. § (1) bekezdésében deklarált, a jogállamiságból fakadó jogbiztonság alkotmányos elvével, valamint az Alkotmány 70/E. § (1) bekezdésében rögzített szociális biztonsághoz fűződő joggal összefüggésben visszásságot okoz az időskorúakat ápológondozó otthon és a fenntartó önkormányzat, ha a gondozott áthelyezésének kezdeményezése, illetőleg elrendelése során megsértik az irányadó jogszabályok előírásait. Teljes szöveg: 3.2. alfejezetben. 2000/88/II. szám OBH 4811/1999. Ha a hajléktalanokat ellátó intézmény a szükséges személyi és tárgyi feltételek hiányosságai miatt nem rendeltetésszerűen működik, az az intézmény környezetében lakók alkotmányos jogai [emberi méltósághoz, szabad mozgáshoz, a gyermek védelméhez, a testi és lelki egészséghez [Alk. 55. § (1), 58. § (1), 67. § (1), 70/D. § (1) bek.] sérelmének közvetlen veszélyét jelenti, de egyúttal a rászorult hajléktalanok szociális biztonsághoz való (Alk. 70/E. §) jogát is veszélyezteti. Az állampolgári jogok országgyűlési biztosa a Szabolcs-Szatmár-Bereg megyei általános vizsgálata során helyszíni szemlét tartott a Nyíregyháza, Árpád utca 41/A szám alatti hajléktalanok nappali melegedőjében. A Kelet-Magyarország című lap 1998. július 8-i száma ugyanis közölte az Állomás téri lakóközösség panaszát a (nappali melegedő) használóinak magatartása miatt; a hajléktalanok alkoholos állapotban megbotránkozást, félelmet keltenek (káromkodnak, rongálnak stb.). Súlyosbította a helyzetet, hogy megszüntették ott a rendőr körzeti megbízotti szolgálatot, és a szálló mellett drogambulanciát kívánt a városi önkormányzat kialakítani. Ez ellen tiltakoztak a környéken élők. Úgy látták: lakásaik értéke felére csökkent, gyermekeik biztonsága veszélyben van. A helyszíni vizsgálatkor — ebédosztás után — már csak néhányan tartózkodtak a melegedő nagyon elhanyagolt állapotú, felszereltségű helyiségeiben. A hajléktalanok egyike-másika alkoholos állapotban agresszívan lépett fel a szociális munkással és a többi hajléktalannal szemben. Ez — a jelen levő szociális munkás elmondása szerint — máskor is előfordul, ilyenkor az ott dolgozó bezárkózik a szobájába, és hívja a rendőrséget (a pályaudvaron, a közelben van). Az intézmény 8—16 óráig tart nyitva. A hajléktalanok csak ilyenkor vannak az épület környékén, amely egy lakótelep szélén, a vasút mellett van. Az épületben működik orvosi rendelő is, ahol a hajléktalanokat látják el. Van olyan betegük, aki már 9 éve az utcán él. A szociális munkások próbálnak a hajléktalanok számára munkahelyet, albérletet keresni. Az 1993. évi III. tv. 87. §-a értelmében a megyei jogú város önkormányzata köteles a településen életvitelszerűen tartózkodó hajléktalanok számára nappali melegedőt fenntartani. Az országgyűlési biztos a tapasztaltak alapján kezdeményezte, hogy az önkormányzat vizsgálja meg az intézmény működési feltételeit, gondoskodjon annak javításáról, a környezet rendjének védelméről. Nyíregyháza Megyei Jogú Város alpolgármestere az ajánlásra tájékoztatott arról, hogy 1996 óta folyamatosan építik ki a hajléktalanellátó rendszert (az ilyen célú önkormányzati kiadás megháromszorozódott, a foglalkoztatott szakemberek száma két és félszeresére nőtt), de a feladatokra, a problémákra hosszú ideig számítani kell. Ezért elkészítették a város hajléktalanellátásának stratégiai tervét, amelynek része a nappali melegedő tárgyi és személyi feltételeinek fejlesztése is. Az ajánlásra tett intézkedést az országgyűlési biztos elfogadta. OBH 5074/1999. Az Alkotmány 70/E. §-ában deklarált szociális biztonsághoz való joggal és az Alkotmány 67. § (1) bekezdésében deklarált gyermekek védelemhez való jogával összefüggésben sérelem közvetlen veszélyét jelenti és ezzel visszásságot okoz, ha az önkormányzat pénzügyi fedezet hiányában nem alakítja ki a gyermekek átmeneti gondozásának ellátási formáit. Teljes szöveg: 3.4. alfejezetben. OBH 1022/1999. Az Alkotmány 70/E. §-ában biztosított szociális biztonsághoz fűződő joggal összefüggésben visszásságot okoz, ha a szociális ellátásokra irányuló kérelmeket a hatóságok késedelmesen intézik el. A panaszos a beadványában előadta, hogy még 1998. december elején kérte a IX. Kerületi Önkormányzattól közgyógyellátási igazolványának a meghosszabbítását, tekintettel arra, hogy a meglévő „társadalombiztosítás közgyógyellátásra jogosító igazolványa” 1999. január 7-ig volt csak érvényes. A panaszos azt sérelmezte, hogy panasza benyújtásáig, 1999. február 25-ig ügyében nem született döntés, ezért gyógyszereit anyagiak hiányában nem tudta kiváltani. Az illetékes önkormányzat kérelmét nem bírálta el, ügyében elutasító határozatot sem hozott, és az eljárási határidő meghosszabbításáról sem értesítették. Az országgyűlési biztos általános helyettese megkereste az érintett önkormányzat jegyzőjét, hogy vizsgálja ki a panaszt. Az országgyűlési biztos általános helyettesének megkeresését követően a jegyző utasítást adott a panaszos kérelmének soron kívüli elintézésére. A helyi önkormányzat képviselő-testületének a gyermekjóléti és szociális ellátásokról

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes